Source: https://www.slov-lex.sk/static/SK/ZZ/1956/55/19580701.html
Timestamp: 2020-06-07 01:52:07+00:00
Document Index: 12623922

Matched Legal Cases: ['§ 9', '§ 9', '§ 9', '§ 24', 'súd ', '§ 12', '§ 16', '§ 14', '§ 34', '§ 34', '§ 19', '§ 11']

Časová verzia predpisu účinná od 01.07.1958 do 22.07.1958
Základná výmera starobného dôchodku (§ 9 ods. 1) zamestnanca I. pracovnej kategórie je 60%, zamestnanca II. pracovnej kategórie 55 % a zamestnanca III. pracovnej kategórie 50 % priemerného ročného zárobku.
v II. pracovnej kategórii od 21. roku zamestnania 1,5 %,
Ak bol zamestnanec zamestnaný striedavo v rôznych pracovných kategóriách, včíta sa pre zvýšenie nároku na dôchodok podľa odseku 2 do prvých 20 rokov (zamestnancovi III. pracovnej kategórie do prvých 25 rokov) zamestnania vždy najprv doba zamestnania v III. pracovnej kategórii, potom doba zamestnania v II. a naposledy doba zamestnania v I. pracovnej kategórii.
Ak je zamestnanec I. pracovnej kategórie mladší ako 60 rokov zamestnaný po vzniku nároku na starobný dôchodok, náleží mu jedna tretina starobného dôchodku vymeraného ku dňu vzniku nároku na tento dôchodok. Ak je však zamestnaný v I. pracovnej kategórii, náleží mu starobný dôchodok v plnej výške. Po dovŕšení 60 rokov náleží mu starobný dôchodok vždy v plnej výške.
Ak je zamestnanec II. alebo III. pracovnej kategórie mladší ako 65 rokov (žena mladšia ako 60 rokov) zamestnaný po vzniku nároku na starobný dôchodok, náleží mu jedna tretina starobného dôchodku vymeraného ku dňu vzniku nároku na tento dôchodok; po dovŕšení 65 rokov (u ženy po dovŕšení 60 rokov) náleží mu však starobný dôchodok vždy v plnej výške.
Starobný dôchodok zamestnanca staršieho ako 65 rokov, ktorý bol zamestnaný po dobu kratšiu než 20 rokov, avšak aspoň 5 rokov (§ 9 ods. 2), je pomerná časť z 50 % priemerného ročného zárobku, ktorá zodpovedá pomeru doby zamestnania k dobe 20 rokov.
Vláda môže určiť, že zamestnancom, ktorým by náležal podľa odsekov 4. a 5. starobný dôchodok vo výške jednej tretiny, poskytuje sa starobný dôchodok väčším dielom, prípadne v plnej výške, ak sú zamestnaní v určitých pracovných odboroch.
Zvýšenie starobného dôchodku pracujúcich dôchodcov
Dôchodcovi, ktorý je zamestnaný (ďalej len „pracujúci dôchodca“) a ktorému sa vypláca starobný dôchodok, sa zvyšuje nárok na starobný dôchodok o 4 % priemerného ročného zárobku, z ktorého bol dôchodok vymeraný, za každý rok zamestnania vykonávaného po dni vzniku nároku na dôchodok až do dovŕšenia 65 rokov, a ak ide o dôchodcu zo zamestnania v I. pracovnej kategórii alebo o ženu, až do dovŕšenia 60 rokov.
Po dovŕšení veku uvedeného v odseku 1 sa zvyšuje pracujúcim dôchodcom nárok na starobný dôchodok za každý rok zamestnania o 2 %, 1,5 % alebo 1 % priemeru hrubých ročných zárobkov, ktoré mal dôchodca po dovŕšení tohto veku, a to podľa toho, v ktorej pracovnej kategórii bol v tej dobe zamestnaný; rovnako sa zvyšuje nárok na starobný dôchodok pracujúcemu dôchodcovi, ktorému tento nárok vznikol až po dovŕšení 65 rokov (§ 9 ods. 2).
Zvýšenie dôchodku podľa odseku 1 sa vykoná po dovŕšení 65 rokov, a ak ide o pracujúceho dôchodcu zo zamestnania v I. pracovnej kategórii alebo ženu, po dovŕšení 60 rokov; ak však vystúpil pracujúci dôchodca zo zamestnania pred dovŕšením tohto veku, vykoná sa zvýšenie dôchodku po výstupe zo zamestnania. Zvýšenie podľa odseku 2 sa vykoná vždy po dvoch rokoch, pokiaľ zamestnanie trvá, inak po skončení zamestnania.
Do doby zamestnania potrebnej pre zvýšenie starobného dôchodku sa nezapočítavajú náhradné doby.
Starobný a invalidný dôchodok zamestnanca I. pracovnej kategórie je najviac 90 %, starobný a invalidný dôchodok ostatných zamestnancov najviacej 85 % priemerného ročného zárobku.
Výchovné náleží na každé dieťa (§ 24) požívateľa dôchodku starobného, invalidného, čiastočného invalidného, za výsluhu rokov, osobného a sociálneho. Výchovné nenáleží na dieťa, ktoré má nárok na sirotský dôchodok.
Výchovné je mesačne na jedno dieťa 70 Kčs, na dve deti 170 Kčs, na tri deti 310 Kčs, na štyri deti 490 Kčs a zvyšuje sa na každé ďalšie dieťa o 220 Kčs mesačne.
Výchovné k invalidnému dôchodku je mesačne na jedno dieťa 120 Kčs, na dve deti 260 Kčs, na tri deti 420 Kčs, na štyri deti 600 Kčs a zvyšuje sa na každé ďalšie dieťa o 220 Kčs mesačne.
Ak by malo nárok na výchovné na to isté dieťa niekoľko osôb, náleží výchovné tej, ktorá má nárok na vyššie výchovné, a pri rovnakej výške výchovného tej, ktorej sa prv priznalo. Ak vzniknú niekomu nároky na výchovné na to isté dieťa podľa rôznych predpisov, prizná sa len vyššie výchovné.
Ak súd určuje výživné na dieťa, prihliada aj na to, do akej miery sú potreby dieťaťa uhradzované výchovným, ktoré sa na ne poskytuje; do určeného výživného sa výchovné nezapočítava.
Príslušníkom ozbrojených síl, ktorí nie sú zúčastnení dôchodkového zaopatrenia podľa osobitných predpisov a stali sa invalidnými alebo čiastočne invalidnými (§ 12 ods. 2) následkom úrazu alebo onemocnenia vzniknutých pri obrane Československej republiky, pri výkone iných povinností v ozbrojených silách alebo v súvislosti s pobytom na fronte, náleží
invalidný alebo čiastočný invalidný dôchodok ako pri pracovnom úraze (§§ 16 a 17), ak boli bezprostredne pred vstupom do ozbrojených síl dôchodkovo zabezpečení ako zamestnanci; čiastočný invalidný dôchodok je najmenej 42 % priemerného ročného zárobku;
invalidný dôchodok vo výške 65 % alebo čiastočný invalidný dôchodok vo výške 42 % zo sumy 12 000 Kčs ročne, ak neboli bezprostredne pred vstupom do ozbrojených síl dôchodkove zabezpečení ako zamestnanci.
invalidný alebo čiastočný invalidný dôchodok podľa § 14, ak boli bezprostredne pred vstupom do ozbrojených síl dôchodkovo zabezpečení ako zamestnanci; ustanovenie § 34 ods. 2 platí aj tu; čiastočný invalidný dôchodok je najmenej 32 % priemerného ročného zárobku;
invalidný dôchodok vo výške 50 % alebo čiastočný invalidný dôchodok vo výške 32 % zo sumy 12 000 Kčs ročne, ak neboli bezprostredne pred vstupom do ozbrojených síl dôchodkovo zabezpečení ako zamestnanci.
Dávky podľa § 34 náležia aj osobám, ktoré sa stali invalidnými alebo čiastočne invalidnými v príčinnej súvislosti s poškodením zdravia, ktoré utrpeli následkom väznenia z dôvodu fašistickej perzekúcie v dobe neslobody.
Ak vznikne nárok na starobný dôchodok v dobe, po ktorú sa vypláca nemocenské, náleží zamestnancovi II. alebo III. pracovnej kategórie mladšiemu ako 65 rokov a žene mladšej ako 60 rokov po dobu výplaty nemocenského starobný dôchodok vo výške jednej tretiny; zamestnancovi I. pracovnej kategórie náleží však starobný dôchodok v plnej výške.
Dôchodky z penzijného nadlepšenia sa nezapočítavajú do najvyššie prípustnej výmery starobného a invalidného dôchodku (§ 19).
§ 11 Zvýšenie starobného dôchodku pracujúcich dôchodcov
Dátum účinnosti do: 22.07.1958